**ĀRKĀRTAS DOMES SĒDES PROTOKOLS**

Nr.7

2022. gada 9. jūnijā

Sēde sasaukta plkst. 9.00

Sēdi atklāj plkst. 9.00

**Darba kārtība:**

1. Par darba kārtību.
2. Par Limbažu novada domes deputāta Jāņa Remesa ievēlēšanu Limbažu novada domes pastāvīgo komiteju locekļa amatā.
3. Par Limbažu novada pašvaldības domes 2022.gada 28.aprīļa saistošo noteikumu Nr. 20 “Salacgrīvas ostas noteikumi” precizēšanu un publicēšanu.
4. Par papildus finansējumu Svētciema veloceliņam Salacgrīvas pagastā.
5. Par Limbažu novada domes 2022.gada 26.maija lēmuma Nr.607 (protokols Nr.6., 102.) ”Par aizņēmuma pieprasīšanu investīciju projekta “Jūras ielas pārbūve Limbažos” īstenošanai” atcelšanu.
6. Par līdzfinansējuma piešķiršanu investīciju projekta “Jūras ielas pārbūve Limbažos” īstenošanai.
7. Par galvojumu SIA „Limbažu siltums” kredīta saņemšanai projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai.

Sēde notiek attālināti tiešsaistē Webex platformā.

Sēdi ieraksta audioformātā.

**Sēdi vada:** Limbažu novada domes priekšsēdētāja 1.vietnieks Māris Beļaunieks.

**Sēdi protokolē:** Limbažu novada pašvaldības Limbažu novada administrācijas Administratīvās nodaļas lietvede Dace Tauriņa.

**Sēdē piedalās deputāti:** Edžus Arums, Jānis Bakmanis, Māris Beļaunieks, Lija Jokste, Rūdolfs Pelēkais (sākot no 4.darba kārtības punkta), Jānis Remess, Dagnis Straubergs, Regīna Tamane, Didzis Zemmers.

**Sēdē piedalās deputāts:** Andris Garklāvs (nebalso).

**Sēdē nepiedalās deputāti:** Aigars Legzdiņš (komandējumā), Dāvis Melnalksnis (tiešo darba pienākumu dēļ), Arvīds Ozols (slimības dēļ), Ziedonis Rubezis (tiešo darba pienākumu dēļ), Edmunds Zeidmanis (iemesls nav zināms).

**Sēdē piedalās:** Agnese Smalkā-France, Agris Blumers, Aiga Briede, Aiva Miškovska, Andris Zunde, 101220 ([andris@limbazuceli.lv](mailto:andris@limbazuceli.lv)), Anna Siliņa, Antra Paegle, Beāte Kožina, Dita Lejniece, Edmunds Liepiņš, Ģirts Ieleja, Gundega Upīte-Vīksna, Ieva Mahte, Ilga Tiesnese, Ilona Jēkabsone, Ilze Ozoliņa, Ināra Lazdiņa, Inese Bite, Izita Kļaviņa, Jana Beķere, Juris Graudiņš, Kārlis Irmejs, Kristaps Ēdolfs, Liene Berga, Līga Viļčinska, Raimonds Straume, Sarma Kacara, Skaidrīte Mitrevica – Galīte, Kristīne Mežapuķe, Solvita Kukanovska, Linda Ņeveska, Ziedonis Tomsons.

**1.**

**Par darba kārtību**

Ziņo M. Beļaunieks

Domes priekšsēdētāja 1.vietnieks M. Beļaunieks informē, ka jūnija Teritorijas attīstības komitejā tiks izskatīts darba kārtības punkts par Salacgrīvas teritorijas plānojumu, un 17.jūnijā tiks sasaukta ārkārtas domes sēde par šī plānojuma nodošanu publiskajai apspriešanai.

Iepazinusies ar Domes priekšsēdētāja 1.vietnieka M. Beļaunieka priekšlikumu apstiprināt sēdes darba kārtību, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada domes deputāta Jāņa Remesa ievēlēšanu Limbažu novada domes pastāvīgo komiteju locekļa amatā.
3. Par Limbažu novada pašvaldības domes 2022.gada 28.aprīļa saistošo noteikumu Nr. 20 “Salacgrīvas ostas noteikumi” precizēšanu un publicēšanu.
4. Par papildus finansējumu Svētciema veloceliņam Salacgrīvas pagastā.
5. Par Limbažu novada domes 2022.gada 26.maija lēmuma Nr.607 (protokols Nr.6., 102.) “Par aizņēmuma pieprasīšanu investīciju projekta “Jūras ielas pārbūve Limbažos” īstenošanai” atcelšanu.
6. Par līdzfinansējuma piešķiršanu investīciju projekta “Jūras ielas pārbūve Limbažos” īstenošanai.
7. Par galvojumu SIA „Limbažu siltums” kredīta saņemšanai projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai.

**Lēmums Nr. 611**

**2.**

**Par Limbažu novada domes deputāta Jāņa Remesa ievēlēšanu Limbažu novada domes pastāvīgo komiteju locekļa amatos**

Ziņo M. Beļaunieks

Ar Limbažu novada domes 2021.gada 1.jūlija lēmumu Nr.10 “Par Limbažu novada domes pastāvīgo komiteju izveidošanu un pastāvīgo komiteju locekļu ievēlēšanu” (protokols Nr.2, 8.) izveidotas četras pastāvīgās komitejas, katra 7 locekļu sastāvā.

Pamatojoties uz Limbažu novada domes 2022.gada 28. aprīļa lēmumu Nr.497 (protokols Nr.5, 140.) “Par deputātes Guntas Ozolas deputāta pilnvaru izbeigšanos pirms termiņa” deputāte Gunta Ozola atbrīvota no Sociālo un veselības jautājumu komitejas un Izglītības, kultūras un sporta jautājumu komitejas locekļa amata pienākumiem.

Ar 2022.gada 26.maiju Limbažu novada domes deputāta pienākumus uzsācis pildīt Jānis Remess. Saskaņā ar likuma „Par pašvaldībām” 54.panta pirmo daļu, Pašvaldības domes deputātu kandidātu saraksta pārstāvju skaitu komitejā nosaka iespēju robežās proporcionāli no pašvaldības domes deputātu kandidātu saraksta ievēlēto deputātu skaitam, savukārt saskaņā ar 55.panta pirmo daļu, katram deputātam jābūt vismaz vienas domes komitejas loceklim.

Pamatojoties uz iepriekš minēto un uz likuma „Par pašvaldībām” 21.panta pirmās daļas 10.punktu, 54.panta pirmo daļu un 55.panta pirmo daļu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

ievēlēt Limbažu novada domes deputātu Jāni Remesu (Zaļo un Zemnieku savienība) Limbažu novada domes Sociālo un veselības jautājumu komitejas un Izglītības, kultūras un sporta jautājumu komitejas locekļa amatā.

**Lēmums Nr. 612**

**3.**

**Par Limbažu novada pašvaldības domes 2022.gada 28.aprīļa saistošo noteikumu Nr. 20 “Salacgrīvas ostas noteikumi” precizēšanu un publicēšanu**

Ziņo Dita Lejniece

Limbažu novada dome 2022.gada 28.aprīļa domes sēdē ir apstiprinājusi saistošos noteikumus Nr. 20 “Salacgrīvas ostas noteikumi”. 2022.gada 30.maijā saņemts Vides aizsardzības un reģionālās attīstības ministrijas izvērtējums Limbažu novada pašvaldības domes 2022. gada 28. aprīļa saistošajiem noteikumiem Nr. 20 “Salacgrīvas ostas noteikumi” un Vides aizsardzības un reģionālās attīstības ministrija ir pieņēmusi tos zināšanai, neizsakot iebildumus (pozitīvs atzinums).

Limbažu novada dome ir konstatējusi, ka 2022.gada 28.aprīļa saistošo noteikumu Nr. 20 “Salacgrīvas ostas noteikumi” punktu numerācijā sākot no nodaļas “X. Ostas padziļināšanas darbi” līdz nodaļai “XVII. Noslēguma jautājums” (ieskaitot), ir punktu numerācijas drukas kļūdas, kuru izlabošana nemaina saistošos noteikumus pēc būtības.

Pamatojoties uz likuma „Par pašvaldībām” 41.panta pirmās daļas 1.punktu, 43.panta pirmās daļas 13.punktu, 45.pantu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Precizēt Limbažu novada pašvaldības domes saistošo noteikumu Nr.20 “Salacgrīvas ostas noteikumi” punktu numerāciju sākot no nodaļas “X. Ostas padziļināšanas darbi”, tās 77.punkta numerāciju mainīt un 78.punkta numerāciju un secīgi mainīt turpmāko saistošo noteikumu punktu numerāciju.
2. Saistošos noteikumus redakcijā ar veiktajiem precizējumiem (pielikumā) triju dienu laikā pēc to parakstīšanas rakstveidā un elektroniskā veidā nosūtīt zināšanai Vides aizsardzības un reģionālās attīstības ministrijai.
3. Saistošos noteikumus redakcijā ar veiktajiem precizējumiem publicēt oficiālajā izdevumā “Latvijas Vēstnesis”, pašvaldības tīmekļvietnē www.limbazunovads.lv un, nodrošināt saistošo noteikumu pieejamību Limbažu novada pašvaldības Limbažu novada administrācijas ēkā un Limbažu novada administrācijas Limbažu apvienības pārvaldē, Salacgrīvas apvienības pārvaldē un Alojas apvienības pārvaldē un pagastu pakalpojumu sniegšanas centros.
4. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.
5. Kontroli par lēmuma izpildi uzdot Limbažu novada pašvaldības izpilddirektoram.

Darbu sēdē uzsāk deputāts R. Pelēkais.

**Lēmums Nr. 613**

**4.**

**Par papildus finansējumu projektiem Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai paralēlajai brauktuvei un Stāvlaukums jūras apmeklētājiem Tūjā**

Ziņo Gundega Upīte-Vīksna, debatēs piedalās M. Beļaunieks, D. Zemmers

Salacgrīvas apvienības pārvaldes ainavu arhitekte informē, ka projektā “Krasta ielas, Salacgrīvā bruģēšana” ir izveidojies ietaupījums EUR 12 203,52 (divpadsmit tūkstoši divi simti trīs eiro un 52 centi), ko iespējams novirzīt citiem mērķiem.

Projekta “Gājēju un velosipēdu celiņa izveide gar autoceļu A1 no Svētciema Rīgas virzienā līdz esošajai šosejas paralēlajai brauktuvei” būvnieks SIA ALANDMA ir iesniegusi informāciju par būvniecības izmaksu palielinājumu asfaltēšanas un nomaļu uzpildīšanas darbiem, kas ir izskatīts un izvērtēts. Objekta pabeigšanai papildus nepieciešami EUR 5638,94 (pieci tūkstoši seši simti trīsdesmit astoņi eiro un 94 centi) ieskaitot PVN.

Projekta “LAD Stāvlaukums jūras apmeklētājiem Tūjā, projekta Nr. 21-09-FL05- F043.0202-00003” iepirkuma uzvarētājs ir atteicies slēgt līgumu par būvniecību straujā cenu kāpuma dēļ. Projekta realizācijai būs nepieciešami papildus līdzekļi.

Saskaņā ar likuma “Par pašvaldībām” 12. pantu pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu. Šā paša likuma 15.panta pirmās daļas 2.punkts nosaka, ka pašvaldībām ir autonomā funkcija gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).

Saskaņā ar likuma “Par pašvaldībām” 42. panta pirmajā daļā noteikto, domes lēmumiem, kuru izpilde ir saistīta ar izdevumiem, jābūt nodrošinātiem ar pašvaldības materiālu un finanšu resursiem.

Iepazinusies ar informāciju par ietaupītā finansējuma pārvirzīšanu citiem mērķiem, pamatojoties uz likuma „Par pašvaldībām” 12.pantu, 15.panta pirmās daļas 2.punktu, 42. panta pirmo daļu, likuma „Par pašvaldību budžetiem” 30.pantu, **atklāti balsojot: PAR** – 9 deputāti (Edžus Arums, Jānis Bakmanis, Māris Beļaunieks, Lija Jokste, Rūdolfs Pelēkais, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt papildus finansējumu EUR 5638,94 (pieci tūkstoši seši simti trīsdesmit astoņi eiro un 94 centi) gājēju un velosipēdu celiņa izveidei gar autoceļu A1 no Svētciema Rīgas virzienā līdz esošajai šosejas paralēlajai brauktuvei, pārvirzot līdzekļus no projektā “Krasta ielas Salacgrīvā bruģēšana” neizmantotā finansējuma.
2. Piešķirt papildus finansējumu EUR 6564,58 (seši tūkstoši pieci simti sešdesmit četri eiro un 58 centi) projektam “LAD Stāvlaukums jūras apmeklētājiem Tūjā, projekta Nr. 21-09-FL05- F043.0202-00003”, pārvirzot līdzekļus no projektā “Krasta ielas Salacgrīvā bruģēšana” neizmantotā finansējuma.
3. Atbildīgo par lēmuma izpildi noteikt Salacgrīvas apvienības pārvaldes ainavu arhitekti Gundega Upīti-Vīksnu.
4. Kontroli par lēmuma izpildi uzdot Limbažu novada pašvaldības Salacgrīvas apvienības pārvaldes vadītājam.

**Lēmums Nr. 614**

**5.**

**Par Limbažu novada domes 2022.gada 26.maija lēmuma Nr.607 (protokols Nr.6., 102.) ”Par aizņēmuma pieprasīšanu investīciju projekta “Jūras ielas pārbūve Limbažos” īstenošanai” atcelšanu**

Ziņo Aiva Miškovska, debatēs piedalās D. Zemmers, M. Beļaunieks

Atbilstoši Ministru kabineta 2022. gada 8. februāra noteikumu Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām" 11. punktam, Ministru kabinets 2022.gada 31. maijā apstiprināja rīkojuma projektu (prot. Nr. 29 77. §) “Par atbalstītajiem pašvaldību augstas gatavības mērķdotāciju investīciju projektiem 2022. gadā”.

Pamatojoties uz likuma „Par pašvaldībām” 21. panta pirmās daļas ievaddaļu un Ministru kabineta 2022. gada 8. februāra noteikumu Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām" 4.9.punktu, **atklāti balsojot: PAR** – 9 deputāti (Edžus Arums, Jānis Bakmanis, Māris Beļaunieks, Lija Jokste, Rūdolfs Pelēkais, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Atcelt Limbažu novada domes 2022.gada 26.maija lēmumu Nr.607 (protokols Nr.6., 102.) “Par aizņēmuma pieprasīšanu investīciju projekta “Jūras ielas pārbūve Limbažos” īstenošanai”.
2. Attīstības un projektu nodaļai nosūtīt informācijai lēmumu Vides aizsardzības un reģionālās attīstības ministrijai.
3. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr. 615**

**6.**

**Par līdzfinansējuma piešķiršanu investīciju projekta “Jūras ielas pārbūve Limbažos” īstenošanai**

Ziņo Aiva Miškovska, debatēs piedalās M. Beļaunieks

Limbažu novada pašvaldība 2022.gada 21.martā iesniedza investīciju projekta pieteikumu “Jūras ielas pārbūve Limbažos” Vides aizsardzības un reģionālās attīstības ministrijā mērķdotācijas saņemšanai.

Atbilstoši Ministru kabineta 2022. gada 8. februāra noteikumu Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām" 11. punktam, Ministru kabinets 2022.gada 31. maijā izdevis rīkojumu Nr. 403n(prot. Nr. 29 77. §) “Par atbalstītajiem pašvaldību augstas gatavības mērķdotāciju investīciju projektiem 2022. gadā”, kura pielikumā “Atbalstītie pašvaldību augstas gatavības mērķdotāciju investīciju projekti 2022. gadā” Limbažu novada pašvaldībai atbalstīts investīciju projekts “Jūras ielas pārbūve Limbažos” 1 298 092,02 eiro apmērā, t.sk. Valsts budžeta finansējums 1 103 378,22 eiro (2022. gadā – 717 195,84 eiro, 2023. gadā – 386 182,38 eiro), pašvaldības līdzfinansējums 194 713,80 eiro (2022. gadā 126 563,97 eiro, 2023. gadā 68 149,83 eiro).

Lai nodrošinātu projekta realizāciju, 2022.gadā ir noslēgušies Atklāti konkursi Nr. 2022/27 “Būvuzraudzības veikšana Jūras ielas, Limbažos, Limbažu novadā, pārbūves laikā” un Nr. 2022/28 “Jūras ielas pārbūve Limbažos, Limbažu novadā”. Plānotais projekta realizācijas laiks – 12 (divpadsmit) mēneši. Kopējās Jūras ielas pārbūves, Limbažos izmaksas plānotas 1 453 512,50 EUR. Pēc iepirkuma rezultātiem būvuzraudzības izmaksas sastāda 11 918,50 eiro, būvprojekta autoruzraudzības izmaksas jau paredzētas 2022.gada budžetā.

Ņemot vērā Jūras ielas Limbažos pārbūves kopējās plānotās izmaksas un pašvaldībai pieejamo mērķdotācijas apmēru, rasts risinājums atklātā konkursa Nr. 2022/28 “Jūras ielas pārbūve Limbažos, Limbažu novadā” īstenošanā kā pasūtītāju iesaistīt arī pašvaldības kapitālsabiedrību SIA “Limbažu siltums”, kas realizētu investīciju projekta daļu – daļēju ūdensapgādes tīklu izbūvi. Attiecīgi būtu veicami grozījumi iepirkuma līgumā.

Lai SIA “Limbažu siltums”, Jūras ielas, Limbažos pārbūves projekta ietvaros realizētu ūdensapgādes un kanalizācijas tīklu izbūvi, kapitālsabiedrībai nepieciešams ņemt aizņēmumu Valsts kasē ar Limbažu novada pašvaldības galvojumu.

Pamatojoties uz likuma „Par pašvaldībām” 15.panta pirmās daļas 1.un 2.punktu, 21.panta pirmās daļas 19.punktu, likuma „Par pašvaldību budžetiem” 30.pantu, Ministru kabineta 2022. gada 8. februāra noteikumu Nr. 112 "Kārtība, kādā piešķiramas un izlietojamas mērķdotācijas investīcijām pašvaldībām" 4.7. un 4.8.punktiem, **atklāti balsojot: PAR** – 9 deputāti (Edžus Arums, Jānis Bakmanis, Māris Beļaunieks, Lija Jokste, Rūdolfs Pelēkais, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Pēc Valsts reģionālās attīstības aģentūras uzaicinājuma saņemšanas, slēgt vienošanos par valsts budžeta finansējuma 1 103 378,22 eiro apmērā saņemšanu.
2. Iekļaut Limbažu novada pašvaldības 2022.gada budžetā 134 315,12 eiro palielinot ieņēmumus no nekustamo īpašumu pārdošanas Limbažu apvienības pārvaldē, iekļaut 2023.gada budžetā 72 321,30 eiro.
3. Uzdot Limbažu novada pašvaldības kapitālsabiedrībai SIA “Limbažu siltums”, sagatavot un iesniegt aizņēmuma 117 893,27 EUR apmērā pieprasījumu Valsts Kasē, pēc Limbažu novada pašvaldības galvojuma saņemšanas.
4. Kontroli par lēmuma izpildi uzdot veikt Limbažu novada pašvaldības domes priekšsēdētājam.

**Lēmums Nr. 616**

**7.**

**Par galvojumu SIA „Limbažu siltums” kredīta saņemšanai projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai**

Ziņo A. Blumers, debatēs piedalās D. Zemmers

Iepazinusies ar Limbažu novada pašvaldības izpilddirektora vietnieka A.Blumera sniegto informāciju par projektu „Sadzīves kanalizācijas un ūdensvadu nomaiņa Jūras ielā, Limbažos” realizāciju(Limbažu novada pašvaldības investīciju projekta “Jūras ielas pārbūve Limbažos” ietvaros), pamatojoties uz likuma „Par pašvaldībām” 14. panta otrās daļas 3. punktu, 15. panta pirmās daļas 1. punktu, 21. panta pirmās daļas 19. punktu, 42. panta pirmo daļu, Likuma par budžetu un finanšu vadību 41. panta piekto daļu, likuma „Par pašvaldību budžetiem” 22. pantu, Civillikuma 1692.-1715.pantiem, Ūdenssaimniecības pakalpojumu likuma 3. panta 1. punktu, 6. panta pirmo daļu, Limbažu novada teritorijas plānojums 2012. -2024. gadam, Ministru kabineta 2019. gada 10. decembra noteikumiem Nr.590 „Noteikumi par pašvaldību aizņēmumiem un galvojumiem”, **atklāti balsojot: PAR** – 9 deputāti (Edžus Arums, Jānis Bakmanis, Māris Beļaunieks, Lija Jokste, Rūdolfs Pelēkais, Jānis Remess, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Atcelt 2022. gada 26. maija Limbažu novada domes lēmumu Nr. 610 “Par galvojumu SIA „Limbažu siltums” kredīta saņemšanai projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai”, (protokols Nr.6, 105.).
2. Sniegt galvojumu SIA „Limbažu siltums”, Reģ. Nr.40003006715, kurā Limbažu novada pašvaldībai pieder 100% (viens simts procenti) kapitāla daļu, kredīta saņemšanai Valsts kasē 117 893,00 EUR (viens simts septiņpadsmit tūkstoši astoņi simti deviņdesmit trīs eiro, 00 eiro centi) apmērā ar Valsts kases noteikto kredītprocentu likmi, atlikto pamatsummas maksājumu līdz 2024. gada 1. janvārim un atmaksas termiņu 10 gadi, projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai.
3. Noteikt, ka šī lēmuma 2. punktā minētais galvojums tiek garantēts ar Limbažu novada pašvaldības budžeta līdzekļiem.
4. Lūgt Pašvaldību aizņēmumu un galvojumu kontroles un pārraudzības padomi atļaut Limbažu novada pašvaldībai sniegt galvojumu SIA „Limbažu siltums”, Reģ. Nr.40003006715, aizņēmumam 117 893,00 EUR (viens simts septiņpadsmit tūkstoši astoņi simti deviņdesmit trīs eiro, 00 eiro centi) apmērā projekta „Sadzīves kanalizācijas un ūdensvadu nomaiņa Jūras ielā, Limbažos” realizācijai.
5. Kontroli par lēmuma izpildi uzdot Limbažu novada pašvaldības izpilddirektoram.

**Informācija**

Domes priekšsēdētāja 1.vietnieks M. Beļaunieks informē, ka Domes priekšsēdētājs D. Straubergs ir atvaļinājumā no 06.06.2022. - 19.06.2022.

Sēdi slēdz plkst. 9.30

Sēdes vadītājs M. Beļaunieks

Sēdes protokoliste D. Tauriņa

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**